ইডির আবেদন খারিজ, সুপ্রিম নির্দেশে প্রাক্তন উপমুখ্যমন্ত্রী ছগন ভুজবলের জামিন বহাল

নয়াদিল্লি: মহারাষ্ট্রের (Maharastra) প্রাক্তন (EX) উপমুখ্যমন্ত্রী (Deputy Chief Minister) ছগন ভুজবলের (Chhagan Bhujbal) বিরুদ্ধে আর্থিক কেলেঙ্কারির মামলায় জামিন (Bail) বাতিলের আবেদন করেছিল ইডি (ED)। কেন্দ্রীয় তদন্তকারী সংস্থার সেই আবেদন খারিজ করে দিল সুপ্রিম কোর্ট (Supreme Court)।

২০১৮ সালে এক্ষেত্রে জামিন মঞ্জুর হয়েছিল। বর্তমান অবস্থায় সেই রায়ে হস্তক্ষেপ করার কোনও সুযোগ নেই।

প্রাক্তন উপ মুখ্যমন্ত্রী ও বর্তমানে এনসিপি বিধায়ক ভুজবল ও তাঁর ভাগ্নে সমীরের বিরুদ্ধে মহারাষ্ট্র সদন কেলেঙ্কারি মামলায় রায় দেন বিচারপতি অভয় এস ওকা ও বিচারপতি উজ্জ্বল ভূঁইয়ার।

আরও পড়ুন: শিয়ালদা-এসপ্ল্যানেড অংশে মেট্রোর প্রথম ট্রায়াল রান সফল

তাঁর গ্রেফতারি ভুজবল চ্যালেঞ্জ করেছিলেন। সেই আবেদন ২০১৬ সালে বম্বে হাইকোর্ট খারিজ করায় তিনি সুপ্রিম কোর্টে যান। এদিনের রায়ে তাঁর সেই আবেদনে হাইকোর্টের রায় বহাল রেখেছে সুপ্রিম কোর্ট।

যেহেতু ২০১৮ সালে তিনি জামিন পেয়েছেন। তাই এই মুহূর্তে গ্রেফতারির বৈধতা নিয়ে তোলা প্রশ্নের বিচার অপ্রয়োজনীয়। তবে যথাযথ সময়ে তিনি বিষয়টি উল্লেখ করতে পারবেন বলে জানিয়েছে আদালত।

উল্লেখ্য, ২০১৬ সালের ১৪ মার্চ ভুজবল গ্রেফতার হন। মহারাষ্ট্রের পূর্ত দফতরের মন্ত্রীত্বের দায়িত্বে থাকাকালীন দিল্লিতে এবং মুম্বাই বিশ্ববিদ্যালয়ের কলিনা লাইব্রেরিতে নির্মাণ নিয়ে আর্থিক কেলেঙ্কারির অভিযোগ।

দেখুন অন্য খবর: